Moj život počeo je u Ogulinu mojim rođenjem. Živjela sam s ocem i majkom koji su imali veliku strast za pisanjem, pogotovo otac koji je svakog dana pisao bajke te me naučio mnogim stvarima. Svoje djetinjstvo provela sam pomažući im. Doduše, nisam voljela čistiti pa bi me uvijek hvatala jeza kad bi mi roditelji rekli da počistim kuću. Djetinjstvo sam provela bezbrižno, uz igru i smijeh. Odrastajući, počela sam istraživati. Jedina strast bilo mi je pisanje. Udala sam se za Vatroslava, dražesnog gospodina kojem je odmah pripalo moje srce. Zajedno smo putovali po Hrvatskoj. U svom životu imala sam čast odgojiti sedmero divne djece. U slobodno vrijeme voljela sam im čitati bajke misleći da će tako krenuti mojim stopama. Uživajući u čitanju bajki, to me potaknulo da i sama počnem pisati bajke za njih. Svaku slobodnu minutu, svaku slobodnu sekundu trudila sam se i pisala krasna djela za svoju djecu. Moje kreacije ubrzo su se proširile po cijeloj Hrvatskoj, a kasnije i po svijetu. Posljednje dane provela sam u Zagrebu. Danas sam, nakon 150 godina, poznata kao Hrvatski Andersen. Taj se uspjeh nije dogodio preko noći jer iza mene su godine i godine truda i rada.

*KLARA NOVAK*

Dragi moj Hlapiću!

Ti si moj ponos i najbolji prijatelj. Jako si malen, a imaš tako veliko srce i moć da si sve oko sebe naučio kako treba praštati i voljeti. Uz tebe su učila mnoga djeca i odrasli, a još puno njih čeka da te upozna. Volim biti tvoja prijateljica. Ne mogu ni zamisliti dan, a da se ne prisjetim koliko si dobrih djela učinio i kako si zlobnim ljudima pomogao da pronađu dobro u sebi i da se poprave. Nadahnjuje me i tvoja sposobnost praštanja. Kolike si muke, boli i poniženja nosio na svojim leđima, ali nisi dopustio da te to pokori. Naprotiv, one su od tebe učinile velikog čovjeka. Nisi imao sretno djetinjstvo, nisi imao sretnu obitelj, nisi se imao na koga osloniti. No i ono malo ljubavi koje si dobivao od svoje majstorice davala ti je nezamislivu snagu i ti si je usmjerio na dobro. Sretan je svaki čovjek koji te upozna, koji je s tobom prošao barem jedan dio tvog trnovitog puta. Uz tebe sam bila od tvojih početaka i boljela me svaka nepravda koja ti je učinjena. Sretna sam što imam tu čast da živim i putujem s tobom. Nadam se da svatko tko te jednom upozna i zaživi život uz tebe, bio on dobar ili loš, u tebi vidi svoju inspiraciju. Da pokuša barem malo primijeniti tvoj životni nauk. Vjerujem da ljudi, kao tvoji prijatelji, postanu mudri i nepokolebljivi, neustrašivi, a ponajviše ponosni na sebe i tebe kao svog učitelja. Ja jesam. Nikad nisam mislila da ću u životu imati suputnika od kojeg ću učiti cijeli život i koji će mi biti zvijezda vodilja cijelog života. Nije prošao dan otkad sam te upoznala, a da te barem jednom nisam spomenula. Mislim da bi mi život bez tebe bio nezamisliv. I zato ti obećajem, dragi moj prijatelju, sve dok moja riječ bude ostavljala trag na papiru, tvoje ime, tvoja djela i dobrota ostat će u srcima ljudi zauvijek. Voli te tvoja Ivana!

*MIA MUŽIC*

Dragi Hlapiću!

Nadam se da te ovo pismo pronalazi u zdravlju i veselju. Želim ti izraziti divljenje za tvoju hrabrost u suočavanju s izazovima koje ti život nosi. Kao tvoja prijateljica znam da tvoje djetinjstvo kao šegrta nije bilo nešto što bi dijete moralo preživjeti, ali znaj da svaka prepreka života sa sobom donosi priliku za osobni rast. Jedna od najvažnijih lekcija koju sam naučila je da je svaki dan nova prilika za početak. Bez obzira na to koliko ti je možda bilo ružno djetinjstvo s nedostatkom ljubavi i obitelji, svitanje novog dana nosi sa sobom novu nadu i mogućnost da stvoriš pozitivnu promjenu u svom životu. Također, zapamti da je važno cijeniti male trenutke sreće i radosti koje ti život pruža. Ponekad se usredotočimo samo na velike ciljeve i propuštamo uživati u sitnicama koje čine život posebnijim. Želim ti puno sreće u uspjeha u svim sljedećim avanturama, Hlapiću. Ne zaboravi da si kovač svoje budućnosti i da svaki korak koji napraviš nosi sa sobom mogućnost da oblikuješ svoju budućnost. S ljubavlju, Ivana.

*MIA NOVAK*

Dragi Tintiliniću! U Zagrebu 5. rujna 1938.

Tako si malen, a tako pametan. Tako malen, a opet tako jak. Nedostaje mi tvoj ples i tvoja družina. Razmišljala sam da bih mogla napraviti bajku o tebi, a dala bih ti i družicu. Žao mi je što sam te stavila u malo problematičnu poziciju kad je došla ona zla i užasna guja. Srećom, uspio si se izvući svojim pokretima. Imam jedno važno pitanje za tebe: „Jesi li dao svojoj vjeverici ime kad ja već nisam?“ Željela bih te ponovo sresti u svojim pričama, ali ne mogu. Bitno je samo da si mi ostao u sjećanju. Čuješ li se još sa Striborom? Jesu li baka i sin u dobrim odnosima? Žao mi je što nisam više toga o vama napisala. Djeci je drago što je dobro pobijedilo zlo. Puno djece te voli, stariji te vole i sjećaju te se, a još će mnoga djeca čitati o tebi. Jesi li našao družicu? Ako jesi, nadam se da se volite. Ostani gdje jesi i budi dobar i hrabar. Nemoj se svađati i budi u dobrim odnosima sa svima. Šaljem ti puno poljubaca i želim ti puno sreće. Tvoja mama i spisateljica Ivana.

*DAVID PREMUŽIĆ*

Dragi Hlapiću!

Kao što znaš, ja sam Ivana Brlić Mažuranić, autorica tvojeg postojanja u svojim pričama. Upoznali smo se u mojim riječima i stvorila sam te kako bih oživjela svoju maštu i prenijela poruke mladima. Sada me ti inspiriraš da ti napišem ovo pismo, kako bih s tobom podijelila svoja razmišljanja i neke mudre misli. Također želim reći da je ljubav najmoćnija sila na svijetu. U mnogim mojim djelima ljubav je bila pokretačka snaga koja je mijenjala sudbine likova. Iako se ponekad činilo da su tvoji izazovi preveliki, tvoja ljubav prema drugima, hrabrost i velikodušnost vodili su te kroz tamu i donijeli ti svjetlo i sreću. Još jedna vrijedna misao je važnost prijateljstva. U svojim sam pričama uvijek naglašavala da su prijatelji dragocjeni i da je važno pokazati podršku i brigu jednih o drugima. Ti si uvijek bio tu za svoje prijatelje i zajedno ste se suočavali s izazovima. Prijateljstvo je poput sjemena koje treba zalijevati. Na kraju, željela bih reći da su tvoje avanture ne samo obogatile moje priče, već da si i potaknuo dio mnogih ljudskih srdaca. S ljubavlju i poštovanjem, Ivana Brlić Mažuranić.

*ANGELINA KRAUS*